Woordwarrel: Verslawing 2022 – Kreukels en plooie
Hester gee vir ons die inspirasievonk:
Verslawing is 'n breinversteuring wat gekenmerk word deur kompulsiewe betrokkenheid by lonende stimuli ondanks nadelige gevolge. Ondanks die betrokkenheid van 'n aantal psigososiale faktore, 'n biologiese proses — een wat veroorsaak word deur herhaalde blootstelling aan 'n verslawende stimulus — is die kern patologie wat die ontwikkeling en instandhouding van 'n verslawing dryf, volgens die "breinsiekte-model" van verslawing. baie geleerdes wat verslawing bestudeer, voer egter aan dat die breinsiekte-model onvolledig en misleidend is.
'n Mens kan verslawing op verskillende maniere bekyk en besluit wat dit mag voorstel of beteken.
My verslawing is tydgebonde. Ek kan net nie sonder vasgestelde tye werk of selfs lewe nie. Hoekom is dit vir my verslawing?
Ek vermoed alles het begin met die grootword proses. As jy nie soggens vyfuur opstaan om te gaan melk nie gaan jy nie tyd hê om skoon te maak, aan te trek, ontbyt te eet, en om dan ses dertig langs die hoofpad vir die skoolbus te wag nie. Alles met tyd.
Nadat ek klaar gestudeer het en begin skoolhou het, het die klasgee tye begin. Eers was dit klasonderwys en die tyd kon maar partykeer bietjie meer of minder wees. Toe begin die laerskool met vak onderwys en elke vak het slegs 'n skere tyd dat kinders by jou is of dat periodes op mekaar volg. Alles volgens tyd.
Na die laerskool tydperk is dit hoërskool onderwys. Dit is geheel afhanklik van tyd. Elke periode is 'n halfuur en daar word gewissel. Volgende halfuur of uur het mens weer ander kinders of 'n ander vak om aan te bied. Alles slaafs volgens die horlosie.
Die beste van hierdie tydverslawing is dat ek na veertig jaar in die onderwys steeds op die horlosie kyk hoe laat dit is. Ses uur soggens, opstaan, aantrek, ontbyt in volgende uur. Dan is dit loop vir die oggend en so gaan alles in tydgleuwe.
Dis steeds vir my moeilik om nie 'n sekere tyd of uur sekere dinge te doen nie. My liggaamsverslawing aan roetine en tyd gee my met tye grys hare ten koste van my eie gemoedsrus. Ek raak sommer omgekrap as ek nie twaalfuur my middagete kry nie en dan my middagslapie doen nie.
Dit gaan al baie beter noudat ek verplig is om tuis te bly en nie meer voorskool en na-skool toesig doen nie. Dis egter steeds nog in my bloed om dinge aan my tydverslawing te heg
Hester sê: Dis hoe dit werk!
Maart 20, 2022 om 10:06 nm
Ek het 'n eertydse familielid gehad wat in die Kaap gewoon het en sy was ook so tydgebonde – nog erger, haar dae was so volledig beplan. Maandag is wasdag, Dinsdag kom die bediende stryk en huis skoonmaak, Woensdag was bakdag – glo my daar was iets vir elke dag, selfs naweke. Teen die tyd wat ek 'n "afspraak" kon kry om by haar te gaan kuier, was ek reeds weer terug in Pretoria. Roetine is goed, want dit gee rigting aan jou lewe, maar sy was bietjie te erg. Jy klink darem nog baie funksioneel. Dankie vir die deelname 😀
Maart 21, 2022 om 12:29 nm
Klink nogal in 'n mate hoe ek was en steeds is. Het al goed afgeskaal noudat tyd my eie is. Steeds hou ek sekere dae vir sekere dinge. As ek nie rooster het nie kom dinge nie gedoen nie.
Maart 21, 2022 om 10:00 nm
Klink vir my soos n familielid, altyd selfoon in die hand met n geweldige ingewikkelde online speletjie waaraan talle mense deelneem. Maar die mense in sy teenwoordigheid word emosioneel en sosiaal afgesny en verwaarloos